2008-ban az Európa-bajnoki győzelem után vette át az együttest Luis Aragonéstől. A spanyol csapat az Eb-győzelemmel részt vehetett a 2009-es dél-afrikai rendezésű konföderációs kupán. A három csoportmérkőzés megnyerése után az elődöntőben az Egyesült Államok ellen nagy meglepetésre vereséget szenvedtek, a bronzmeccsen is csak hosszabbítás után nyertek Dél-Afrika ellen.